Mirel Rădoi s-a împiedicat la final. România a fost egalată în minutul 87 de nord-irlandezi.
Puşcaş a deschis scorul în min 25; Whyte a egalat în min. 87. Austria a învins Norvegia cu 2-1 în celălalt meci al grupei. România joacă în deplasare cu Austria luni, la ora 21:45.
Mirel Rădoi a fost cât pe ce să ia toate cele trei puncte la debutul ca selecţioner al naţionalei mari.S-a împiedicat la final: România a fost egalată în minutul 87 de nord-irlandezii rămaşi în zece oameni. Asta deși tricolorii au fost stăpâni pe situație încă din prima repriză.Mirel Rădoi, selecționerul României: "Conduceam pe tabelă, aveam superioritate numerică şi, în momentul în care am văzut că toate lucrurile sunt de partea noastră, probabil am crezut că adversarul nu va mai putea să mai marcheze“.Gazonul prost de pe Arena Naţională le-a pus probleme lui Pușcaș, Alibec şi Stanciu. Românii au tot ratat ocazii în repriza a doua și uite că asta a contat pe final. Mutu a avut o seară mai bună la sub 21.A învins Finlanda în deplasare cu 3-1 în preliminariile pentru Europeanul de tineret.Adrian Mutu, selecționerul României U21: "Mă bucur că băieţii au rezistat, au dovedit că au ambiţie. Unde n-au ajuns cu picioarele, au ajuns cu inima, au arătat o atitudine bună faţă de această naţională, faţă de tricoul galben şi asta mă bucură cel mai mult.“.